EkBass/fiwiki-20250220-pages-articles huggingface dataset:
Kálymnoksen lentoasema

Kálymnoksen lentoasema (, , YPA: ΚΑΚΜ) on kansallinen lentoasema Kálymnoksen saarella Kreikassa. Lentoaseman rakentaminen alkoi vuonna 1987 ja se otettiin käyttöön 9. elokuuta 2006. Lentoasema sijaitsee vuorella Kálymnoksen lounaisosassa lähellä Árgoksen kylää, noin seitsemän kilometriä luoteeseen saaren pääkaupungista Póthiasta. Lentokentän kiitotien pituus on metriä ja leveys 80 metriä, ja se on rakennettu noin 235 metrin korkeuteen merenpinnasta. Olympic Air lentää kentällä Ateenasta. == Lähteet == Luokka:Kálymnos Luokka:Kreikan lentoasemat
Kárpathoksen lentoasema

Kárpathoksen lentoasema (, , YPA: ΚΑΚΠ) on kansallinen lentoasema Kárpathoksen saarella Kreikassa. Lentoasema aloitti toimintansa vuonna 1970. Se sijaitsee saaren eteläkärjessä noin 15 kilometriä lounaaseen saaren pääkaupungista Kárpathoksen kaupungista eli Pigádiasta. Lentokentän kiitotien pituus on metriä ja leveys 30 metriä, ja se on rakennettu noin 20 metrin korkeudelle merenpinnasta laskettuna. == Lähteet == == Aiheesta muualla == Luokka:Kárpathos Luokka:Kreikan lentoasemat
Kastorián lentoasema

Kastorián lentoasema ”Aristoteles” (, , YPA: ΚΑΚΤΑ) on kansallinen lentoasema Árgos Orestikón kaupungissa Länsi-Makedoniassa pohjoisessa Kreikassa. Lentoasema on omistettu antiikin aikaiselle filosofi Aristoteleelle. Se sijaitsee aivan Árgos Orestikón kaupungin kaakkoispuolella noin 12 kilometriä Kastorián kaupungista etelään. Lentokentän kiitotien pituus on metriä ja leveys 45 metriä, ja se on rakennettu noin 661 metrin korkeuteen merenpinnasta laskettuna. == Lähteet == Luokka:Kastoriá Luokka:Kreikan lentoasemat Luokka:Orestída
Kozánin lentoasema

Kozánin lentoasema ”Filippos” (, , YPA: ΚΑΚΖΦ) on kansallinen lentoasema Kozánin kaupungissa Länsi-Makedoniassa pohjoisessa Kreikassa. Lentoasema aloitti toimintansa 1950-luvulla. Se on omistettu antiikin aikaiselle Makedonian kuningas Filippos II:lle. Lentoasema sijaitsee noin neljä kilometriä itäkaakkoon Kozánista lähellä Petranán kylää. Lentokentän kiitotien pituus on metriä ja leveys 30 metriä, ja se on rakennettu noin 628 metrin korkeudelle merenpinnasta laskettuna. == Lähteet == Luokka:Kozáni Luokka:Kreikan lentoasemat
Léroksen lentoasema

Léroksen lentoasema (, , YPA: ΔΑΛΕ) on kunnallinen lentoasema Léroksen saarella Kreikassa. Lentoasema on otettu käyttöön vuonna 1984. Se sijaitsee Léroksen pohjoisosassa lähellä Parthénin kylää. Etäisyys saaren keskuksiin Plátanokseen ja Agía Marínaan on noin yhdeksän kilometriä. Lentokentän kiitotien pituus on metriä ja leveys 30 metriä, ja se on rakennettu noin 12 metrin korkeudelle merenpinnasta. Lyhyen kiitotien vuoksi kenttää voivat käyttää vain kevyemmät potkurikoneet. Kentälle on Kreikan sisäisiä lentoja muun muassa Ateenasta. == Lähteet == Luokka:Kreikan lentoasemat Luokka:Léros
Mégaran lentoasema

Mégaran lentoasema (, , YPA: ΜΕΓΑΠ) on yleisilmailun käytössä oleva lentoasema Mégaran kaupungissa Länsi-Attikassa Kreikassa. Lentoasema sijaitsee lähellä Páchin kylää noin 2 kilometriä kaakkoon Mégarasta ja noin 60 kilometriä itään Ateenan keskustasta. Lentokentän kiitotien pituus on metriä ja leveys 38 metriä, ja se on rakennettu noin neljän metrin korkeudelle merenpinnasta laskettuna. == Lähteet == Luokka:Kreikan lentoasemat Luokka:Mégara
Esplanaden metroasema

Esplanaden metroasema voi tarkoittaa seuraavia: * Esplanaden metroasema (MRT), Singaporen Mass Rapid Transitin asema * Esplanaden metroasema (Kalkutta), Kalkutan metron asema * Esplanade de la Défensen metroasema, Pariisin metron asema
Míloksen lentoasema

Míloksen lentoasema (, , YPA: ΚΑΜΛ) on kansallinen lentoasema Míloksen saarella Kreikassa. thumb|left|220px|Lentokone Míloksen lentoasemalla. Lentoasema otettiin käyttöön vuonna 1972. Se sijaitsee saaren keskiosissa noin viisi kilometriä koilliseen saaren pääsatamasta Adámantaksesta ja noin kahdeksan kilometriä saaren pääkylästä Plákasta. Lentokentän kiitotien pituus on 800 metriä ja leveys 25 metriä, ja sille voivat laskeutua vain kevyemmät potkurikoneet. Kiitotie on rakennettu noin neljän metrin korkeudelle merenpinnasta. Saarelle on suunniteltu uutta, suurempaa kenttää eri paikkaan. == Lähteet == == Aiheesta muualla == Luokka:Kreikan lentoasemat Luokka:Mílos
Mýkonoksen lentoasema

Mýkonoksen lentoasema ”Mantó Mavrogénous” (, , YPA: ΚΑΜΚ) on kansallinen lentoasema Mýkonoksen saarella Kreikassa. Lentoasema otettiin käyttöön vuonna 1971. Vuonna 2021 se nimettiin Kreikan vapaussodan sankarittaren Mantó Mavrogénousin mukaan vapaussodan alkamisen 200-vuotisjuhlan kunniaksi. Lentoasema sijaitsee noin kolme kilometriä Mýkonoksen kaupungista kaakkoon. Lentokentän kiitotien pituus on metriä ja leveys 30 metriä, ja se on rakennettu 123 metrin korkeudelle merenpinnasta laskettuna. Aegean Airlines ja Olympic Air lentävät kentälle Ateenasta. == Lähteet == == Aiheesta muualla == Luokka:Kreikan lentoasemat Luokka:Mýkonos
Náxoksen lentoasema

Náxoksen lentoasema ”Apollon” (, , YPA: ΚΑΝΞ) on kansallinen lentoasema Náxoksen saarella Kreikassa. Lentoasema otettiin käyttöön vuonna 1992. Se on omistettu kreikkalaisen mytologian Apollonille. Lentoasema sijaitsee noin neljä kilometriä Náxoksen kaupungista lounaaseen. Lentokentän kiitotien pituus on vain 900 metriä, ja sille voivat lentää vain potkurikoneet. Kentälle on lentoja Ateenasta sekä turistikaudella tilauslentoja eri puolilta Eurooppaa. == Lähteet == Luokka:Kreikan lentoasemat Luokka:Náxos
Néa Anchíaloksen lentoasema

Néa Anchíaloksen lentoasema (, , YPA: ΚΑΝΑ) on kansallinen lentoasema Néa Anchíaloksen kaupungin lähellä Thessaliassa Kreikassa. Lentoasema palvelee erityisesti Vóloksen kaupunkia ja sen ympäristöä, mukaan lukien Lamía, Lárisa, Fársala, Tríkala ja Kardítsa. Kenttä on myös Kreikan ilmavoimien käytössä. Lentoasema sijaitsee Almyróksen kaupungin lähellä noin 30 kilometriä lounaaseen Vóloksesta ja noin seitsemän kilometriä lounaaseen Néa Anchíaloksesta. Lentokentän itä-länsisuuntaisen kiitotien pituus on metriä ja leveys 45 metriä, ja se on rakennettu noin 25 metrin korkeudelle merenpinnasta laskettuna. == Lähteet == == Aiheesta muualla == * Κρατικός Αερολιμένας Νέας Αγχιάλου - Volos/Thessaly Airport. Lentoaseman verkkosivut. Luokka:Kreikan lentoasemat Luokka:Vólos
Pároksen lentoasema

Pároksen lentoasema (, , YPA: ΚΑΠΑ; myös Pároksen uusi lentoasema) on kansallinen lentoasema Pároksen saarella Kreikassa. Pároksen vanha lentoasemaVanhan lentoaseman sijainti: aloitti toimintansa pienimuotoisena 5. lokakuuta 1982. Lentokenttä päällystettiin vuonna 1985 ja lentoasemasta tuli kansallinen lentoasema vuonna 1989. Pároksen uusi lentoasema, joka korvasi vanhan, rakennettiin noin 1,5 vanhasta lentoasemasta luoteeseen, ja avattiin 25. heinäkuuta 2016. Sekä uusi että vanha lentoasema sijaitsevat noin 10 kilometriä saaren pääkaupungista Paroikiásta etelälounaaseen. Uuden lentoaseman kiitotien pituus on metriä ja se on rakennettu noin 38 metrin korkeudelle merenpinnasta laskettuna. Vanhan lentoaseman kiitotien pituus oli 850 metriä. Kentälle on lentoja Ateenasta sekä turistikaudella suoria tilauslentoja useista maista. == Lähteet == Luokka:Kreikan lentoasemat Luokka:Páros
Siteían lentoasema

Siteían lentoasema ”Vitséntzos Kornáros” (, , YPA: ΔΑΣΤ) on kunnallinen lentoasema Siteían kaupungissa Kreetan saarella Kreikassa. Lentoasema aloitti toimintansa vuonna 1984. Se on omistettu siteíalaiselle runoilija Vitséntzos Kornárokselle. Lentoasema sijaitsee saaren itäosissa noin kilometrin luoteeseen Siteían kaupungista. Lentokentän kiitotien pituus on metriä ja leveys 45 metriä, ja se on rakennettu noin 115 metrin korkeudelle merenpinnasta laskettuna. == Lähteet == == Aiheesta muualla == Luokka:Kreetan rakennukset ja rakennelmat Luokka:Kreikan lentoasemat Luokka:Siteía
Skýroksen lentoasema

Skýroksen lentoasema (, , YPA: ΚΑΣΥ) on kansallinen lentoasema Skýroksen saarella Kreikassa. Lentoasema aloitti toimintansa vuonna 1984. Se sijaitsee saaren pohjoiskärjessä lähellä Trachýn kylää, noin 17 kilometriä pohjoiseen saareen pääkylästä Skýroksen kylästä eli Chórasta. Lentokentän kiitotien pituus on metriä ja leveys 30 metriä, ja se on rakennettu noin 13 metrin korkeudelle merenpinnasta laskettuna. == Lähteet == Luokka:Kreikan lentoasemat Luokka:Skýros
Sýroksen lentoasema

Sýroksen lentoasema ”Dimítrios Vikélas” (, , YPA: ΚΑΣΟΒ) on kansallinen lentoasema Sýroksen saarella Kreikassa. Lentoasema otettiin käyttöön vuonna 1991. Se on omistettu sýroslaiselle kirjailija ja liikemies Dimítrios Vikélakselle. Lentoasema sijaitsee noin kaksi kilometriä saaren pääkaupungista Ermoúpolista etelään. Lentokentän kiitotien pituus on metriä ja leveys 30 metriä, ja se on rakennettu noin 72 metrin korkeudelle merenpinnasta laskettuna. == Lähteet == Luokka:Kreikan lentoasemat Luokka:Sýros
Olli Rekola

Olli Oskari Rekola (26. helmikuuta 1930 Helsinki – 8. maaliskuuta 2017 HelsinkiKuolinilmoitus. Helsingin Sanomat 19.3.2017, s. C 16.) oli suomalainen kenraalimajuri. Rekola syntyi asessori Viljo Rekolan ja Lempi Ruusuvirran perheeseen. Hänen puolisonsa vuodesta 1953 oli Brita-Lisa Höglund. Rekola kävi seitsemän luokkaa Helsingin uutta yhteiskoulua, Kadettikoulusta hän valmistui 1951 ja Sotakorkeakoulusta 1965. Hän toimi joukkueenjohtajana ja komppanian varapäällikkönä Reserviupseerikoulussa 1951–1959, toimistoupseerina Pääesikunnassa 1959–1963 ja toimistopäällikkönä 1974–1978, toimistopäällikkönä Vaasan sotilaspiirin esikunnassa 1965–1969 sekä pataljoonankomentajana ja esikuntapäällikkönä Uudenmaan prikaatissa 1971–1974. Porin prikaatin komentaja Rekola oli 1978–1980 ja Helsingin sotilaspiirin päällikkö vuodesta 1980 vuoteen 1990, jolloin hän erosi vakinaisesta palveluksesta. Rekola ylennettiin vänrikiksi 1950, luutnantiksi 1952, yliluutnantiksi 1955, kapteeniksi 1958, majuriksi 1965, everstiluutnantiksi 1971, everstiksi 1978 ja kenraalimajuriksi 1989. ==Lähteet== == Aiheesta muualla == * Olli Rekolan muistokirjoitus Helsingin Sanomissa Luokka:Suomalaiset kenraalit Luokka: Vuonna 1930 syntyneet Luokka: Vuonna 2017 kuolleet
Matti Sandqvist

Matti Herman Sandqvist (s. 26. helmikuuta 1948 Ylitornio) on suomalainen Rajavartiolaitoksessa palvellut kenraalimajuri evp. Sandqvist syntyi maanviljelijä Kaarlo Sandqvistin ja Elvi Mäkituomaksen perheeseen. Hänen puolisonsa vuodesta 1973 on Ulla Murtola. Sandqvist tuli ylioppilaaksi Ylitornion yhteiskoulusta 1968, Kadettikoulusta hän valmistui 1972 ja Sotakorkeakoulusta 1981. Sandqvist toimi Muonion rajakomppaniassa opetusupseerina 1974–1978 ja komppanian varapäällikkönä 1974–1977. Lapin rajavartiostossa Sandqvist oli toimistopäällikkö 1977–1981, Rajavartiolaitoksen esikunnassa toimistoesiupseeri 1981–1986 ja uudelleen Lapin rajavartiostossa toimistopäällikkö 1986–1988. Kainuun rajavartioston apulaiskomentajana Sundqvist toimi 1988–1991, Rajavartiolaitoksen esikunnan apulaisosastopäällikkönä 1991–1993 ja osastopäällikkönä vuodesta 1993. Sandqvist erosi vakinaisesta palveluksesta kesällä 2004. Sandqvist ylennettiin vänrikiksi 1969, luutnantiksi 1972, yliluutnantiksi 1974, kapteeniksi 1979, majuriksi 1984, everstiluutnantiksi 1989, everstiksi 1993 ja kenraalimajuriksi 1998. ==Lähteet== ==Aiheesta muualla== * Rajavartiolaitoksen päällikkönimitys johti kenraalin eroon, HS 7.4.2004 (Viitattu 2.3.2017) Luokka:Suomalaiset kenraalit Luokka: Vuonna 1948 syntyneet Luokka: Elävät henkilöt
Edmodo

Edmodo oli yhdysvaltalainen maailmanlaajuisesti toimiva koulutussovellus. Se oli saatavilla verkkoselaimelle, Androidille ja iOS:lle. Maailmanlaajuisesti sen Similarweb-sijoitus kesäkuussa 2022 oli 3524., mutta esim. Meksikossa, jossa sivusto on huomattavasti suositumpi, sen sija oli 455. Edmodolla oli vuoden 2017 yli 76 miljoonaa käyttäjää. Kiinalainen ohjelmistoalan holding- yhtiö Netdragon Websoft (HKSE: 0777; kotipaikka Fujian, Kiina) osti keväällä 2018 Edmodon osaksi opetusalan tuotetarjontaansa. Edmodo oli 101Lab- ja Homework-ohjelmistojen ohella ohjalmistokonsernin keskeisiä tuotteita konsernin laajentaessa painotustaan pelialalta kohti maailmanlaajuista digitaalisen oppimisen tarjontaa. Vuonna 2019 julkaistun, Youtubessa julkaistun yritysvideonsa mukaan Netdragon Websoft -konserniin kuului tuolloin yli 100 tytäryritystä ja yli 6 000 työntekijää. Konsernin koulutusohjelmia oli hyödynnetty yli 1,3 miljoonassa koululuokassa ja niitä käytti yli 100 miljoonaa koululaista. Vuonna 2020, koronapandemian aikana julkaistun tiedon mukaan Edmodolla olisi maailmanlaajuisesti yli 125 miljoonaa käyttäjää. Esittelyvideon mukaan Netdragon Websoft kannattaa ja edistää Kiinan kauppa- ja ulkopoliittista Vyö ja tie -hanketta myös digitaalisen koulutusratkaisujen välityksellä Euraasiassa ja Afrikassa, esimerkiksi Venäjällä, Kazakstanissa, Intiassa, Egyptissä, Keniassa ja Nigeriassa. Vuonna 2017 Edmodo joutui tietomurron kohteeksi ja siltä varastettiin noin 78 miljoonan käyttäjän tiedot. Edmodo suljettiin syyskuussa 2022. == Lähteet == == Aiheesta muualla == * Verkkosivut Luokka:Yhteisöpalvelut Luokka:Yhdysvaltalaiset verkkosivustot Luokka:Android-sovellukset Luokka:iOS-sovellukset
Jesper Eriksson

Jesper Eriksson (s. 20. syyskuuta 1983, Örebro) on ruotsalainen jääpalloilija, joka edustaa Villa Lidköpingiä. Jesper Erisksson pelasi kevääseen 2002 kotiseutunsa Örebro SK:ssa aina siirtymiseensä Ruotsin pääsarjan suurseuraan Hammarby IF:ään. Tukholmalaisseurassa hän pelasi viisi kautta kevääseen 2008 asti, kunnes siirtyi lainasopimuksella Venäjän pääsarjaan Uralski Trubnikiin. Ura jäi Venäjällä vain kuuden ottelun mittaiseksi. Ura Hammarbyssä jatkui kevääseen 2012 eli Hammarby-ura kesti kaikkiaan yhdeksän kautta, jona hän saavutti yhden mestaruuden ja kolme hopeaa. Uusi seura oli Villa Lidköping, jonka kanssa Eriksson solmi 3-vuotisen sopimuksen ja jatkoi sitä edelleen 2015. Maajoukkueuransa Jesper Eriksson aloitti Ruotsin nuorisomaajoukkueissa 2000-luvun alussa. Miesten maajoukkueessa hän esiintyi kaksi kertaa vuonna 2005, mutta sen jälkeen maajoukkueuraan tuli pitkä katkos. Vasta syksyllä 2016 Eriksson sai uuden mahdollisuuden Ruotsin A-maajoukkueessa. Näyttöjen perusteella hänet valittiinkin MM-kotikisoihin, jotka pelattiin Sandvikenissa. Niissä Eriksson Ruotsin joukkueen jäsenenä saavuttikin MM-kultaa. ==Saavutukset== Seurajoukkueessa * kultaa 2010 Hammarbyn riveissä * 4 hopeaa 2004, 2006, 2007 Hammarbyn riveissä sekä 2016 Villan riveissä Maajoukkueessa * 1 MM-kulta: 2017 == Lähteet == *International Bandy Database ===Viitteet=== Luokka:Ruotsalaiset jääpalloilijat Luokka:Vuonna 1983 syntyneet Luokka:Elävät henkilöt en:Jesper Eriksson
Neljällä vuosikymmenellä, kahdella vuosituhannella (Eli yhä tätä samaa paskaa)

__NOTOC__ Neljällä vuosikymmenellä, kahdella vuosituhannella (Eli yhä tätä samaa paskaa) on punkyhtye Kohu-63:n mini-CD, joka julkaistiin loppuvuodesta 2000 levymerkillä Stay Free Underground Records. Siitä julkaistiin rajoitettu 500 kappaleen käsin numeroitu painos.Discogs: Kohu-63 – Neljällä vuosikymmenellä, kahdella vuosituhannella (Eli yhä tätä samaa paskaa) == Kappaleet == # # # # # # # # # # == Kokoonpano == * Lättä – laulu * Jussi – kitara * Teukka – kitara * Lahti – basso * Piise – rummut == Lähteet == Luokka:Vuoden 2000 EP:t Luokka:Kohu-63:n EP:t
Espoonlahden paloasema

{ "type": "FeatureCollection", "features": [ { "type": "Feature", "properties": { "marker-color": "FF6347", "marker-size": "medium", "marker- symbol": "fire-station" }, "geometry": { "type": "Point", "coordinates": [ 24.659995, 60.155935 ] } } ] } Espoonlahden paloasema (asema numero 30) sijaitsee Espoonlahden kaupunginosassa ja se on yksi viidestä Espoon alueella sijaitsevasta vakituisesta paloasemasta. Vuonna 2002 tehdyn yhteistoimintasopimuksen mukaisesti Espoon paloasemat kuuluvat Länsi-Uudenmaan pelastuslaitokseen. == Espoonlahden uusi paloasema == Uuden paloaseman sijainti on Sammalvuorella sijaitsevan Espoonlahden vesitornin juuressa osoitteessa Tyskaksenkaari 3. Uusi rakennus rakennettiin Espoonlahden vesitornin ja metron kuilurakennuksen viereen.Hankesuunnitelma, s. 8. Parempien liikenneyhteyksien vuoksi tämä sijainti laajentaa selvästi paloaseman laskennallista kuuden minuutin toimintavalmiusaika-aluetta nykyisellä tieverkolla aikaisemmasta.Hankesuunnitelma, s.6. Myös hälytysajoon lähteminen huomioitiin Tyskaksenkaaren ja Nöykkiönkadun risteyksen rakentamisessa. Uuden paloaseman rakentamisen mahdollistava kaava hyväksyttiin helmikuussa 2014. Paikka on länsiosaltaan Länsimetron työmaa-aluetta, sillä osittain paloaseman tontin alle louhitaan Länsimetron huoltotunneleita. Pelastuslaitos onkin kouluttanut henkilöstöään maanalaista pelastustoimintaa varten vuodesta 2013 lähtien. Espoonlahden uuden paloaseman rakentaminen alkoi elokuussa 2021 ja tuli päätökseen kesällä 2024. Uusi asema avattiin 3.10.2024. == Aseman yksiköt == Yksikkötunnus Tyyppi R LU 301 Pelastusyksikkö R LU 306 Nostolavayksikkö R LU 3082 Vene E LU 5231 Hoitotason ambulanssi ==Vanha paloasema== Espoonlahden vanhan paloaseman osoite oli Rehtorintie 2. Samassa kiinteistössä sijaitsevat myös Espoon katuylläpidon toimitilat. Rakennus on valmistunut vuonna 1978, eikä siihen ole rakentamisen jälkeen tehty kuin pieniä parannuksia. Espoonlahden paloasema on alueellisesti tärkeä myös Kirkkonummen kunnan ja Länsimetron kannalta. Pöytäkirja, s. 9. Pelastuslaitoksen johtokunta onkin ehdottanut vuonna 2007 uuden paloaseman rakentamista. Vanhan aseman katsottiin huonokuntoisuutensa lisäksi haittaavan lähellä sijaitsevaa asutusta ja se oli liikenteellisesti hankalassa paikassa asuntokadun varrella, josta ei ollut aina turvallista lähteä hälytystehtävälle. == Lähteet == *Pöytäkirja, Pelastuslaitoksen johtokunta 24.09.2013. Espoon kaupunki.PDF *Hankesuunnitelma, Espoonlahden paloasema, hankenumero 1006. 25.5.2016. Espoon kaupunki. PDF === Viitteet === Luokka:Espoon rakennukset ja rakennelmat Luokka:Espoonlahti Luokka:Länsi- Uudenmaan pelastuslaitos Luokka:Suomen paloasemat
Andrea Landi

Andrea Landi on italialainen Toro Rosson Formula 1 -tallin insinööri. Landi aloitti uransa Toro Rossolla vuonna 2007. Hän on toiminut muun muassa kaudet 2009–2011 Jaime Alguersuarin ja 2012 Jean-Éric Vergnen kisainsinöörinä.RedBull.com == Lähteet == Luokka:Formula 1 -tallien työntekijät Luokka:Italialaiset insinöörit Luokka:Syntymävuosi puuttuu Luokka:Elävät henkilöt
Martin Johansson (jääpalloilija)

Martin Johansson (s. 20. heinäkuuta 1987) on ruotsalainen jääpalloilija, joka edustaa Villa Lidköpingiä. Pelipaikkana hänellä on puolustus. Martin Johansson pelasi kevääseen 2008 kotiseutunsa Otterbäckens BK:ssa siirtyen sen jälkeen Ruotsin pääsarjan suurseuraan Villa Lidköpingiin. Hän oli voittamassa P19-vuotisten Ruotsin jääpallomestaruutta Otterbäckenin riveissä keväällä 2006 seuran voittaessa Västerås SK:n numeroin 7–6. Johanssonin pelipaikka Villassa on ollut puolustuksessa. Keväällä 2012 hän pelasi 100. Elitserienin pelin Villan ollessa loppuottelussa Sandvikenia vastaan. Peli päättyi Sandvikenin niukkaan 6–5 voittoon. Seuraavan kauden 2012–2013 alussa hän teki Villan kanssa 4-vuotisen jatkosopimuksen. Maajoukkue aukeni Martin Johanssonille syksyllä 2013. Hän pelasi myös seuraavan kevään Irkutskin MM-kisoissa, joissa Ruotsi saavutti MM-hopeaa. Vuoden 2015 MM-kisoissa ei Johansson ollut joukkueessa, mutta keväällä 2016 Uljanovskissa hän oli Ruotsin joukkueessa voittamassa jälleen MM-hopeaa. Keväällä 2017 MM-kotikisoissa Sandvikenissa tuli sitten mestaruus. ==Saavutukset== Seurajoukkueessa * 2 hopeaa 2012 ja 2016 Villan riveissä Maajoukkueessa * 1 MM-kulta: 2017 * 2 MM-hopeaa 2014, 2016 == Lähteet == *International Bandy Database ===Viitteet=== Luokka:Ruotsalaiset jääpalloilijat Luokka:Vuonna 1987 syntyneet Luokka:Elävät henkilöt
Pauligin huvila

Pauligin huvila eli Villa Humlevik () on rakennus Helsingin Töölössä alueella, jota rajaavat Mechelininkatu, Kesäkatu ja Merikannontie. Palstalle rakennuttivat paakarimestari Gustav Ulrik Sandberg ja hänen vaimonsa Ulrika Charlotta huvilan, jonka rakentaminen alkoi vuonna 1873. Suunnittelija oli arkkitehti F. A. Sjöström. Huvilan ja siihen liittyvien rakennusten omistus siirtyi 1886 konsuli Gustav Pauligille ja hänen puolisolleen Berthalle, ja suvun hallussa se pysyi vuoteen 1932. Heidän aikanaan rakennukseen tehtiin perheen tarpeiden vuoksi muutoksia, jotka suunnitteli arkkitehti Waldemar Aspelin. Muutostöitä tehtiin jälleen 1922, kun Pauligien esikoinen Eduard Paulig muutti huvilaan. Silloin huvila sai nykyisen asunsa. Muutostyöt suunnitteli rakennusmestari Walter Fyrqvist. Tuolloin rakennusta laajennettiin ja päädyssä ollut torni purettiin. Vuonna 1932 tontin vuokrasopimuksen päättyessä Helsingin kaupunki lunasti rakennuksen. Vuoteen 2018 asti se toimi Helsingin nuorisoasiainkeskuksen järjestötilana. Sen jälkeen huvila on ollut pääosin tyhjillään, vaikka töölöläiset ovat toivoneet siitä asukastilaa. Kaupunki myi rakennuksen takaisin Pauligin suvun omistukseen syksyllä 2022. Ostajana oli virallisesti Kahvimo Oy. Asemakaavan mukaisesti rakennukseen saa sijoittaa kerho- ja kokoontumistiloja. Suvun tarpeiden lisäksi sinne on suunnitteilla kaupunkilaisille avointa toimintaa, kuten kahvila ja näyttelytila. Myyntihinta oli 1 029 999 euroa. ==Lähteet== ==Aiheesta muualla== Luokka:Taka-Töölö Luokka:Helsingin huvilat ja villat Luokka:Suomen 1800-luvulla rakennetut rakennukset ja rakennelmat Luokka:Helsingin suojellut rakennukset Luokka:Frans Sjöströmin suunnittelemat rakennukset
Worldwide Developers Conference

Worldwide Developers Conference (WWDC) on Applen vuosittain järjestämä tietotekniikkakonferenssi. Konferenssi järjestetään yleensä Apple Parkissa, Kaliforniassa, Yhdysvalloissa. Tilaisuudessa esitellään Applen uusia ohjelmistoja ja laitteita sovelluskehittäjille. WWDC on myös tapahtuma, joka on tarkoitettu kolmansien osapuolien ohjelmistokehittäjille, jotka työskentelevät sovellusten parissa iPhoneille, iPadeille, Maceille ja muille Applen laitteille. Osallistujat voivat osallistua käytännön laboratorioihin Apple-insinöörien kanssa ja osallistua syventäviin istuntoihin, jotka kattavat monenlaisia aiheita. Se on järjestetty vaihtelevasti joko San Joséssa tai San Franciscossa. { "type": "FeatureCollection", "features": [ { "type": "Feature", "properties": { "marker-color": "#ff0000", }, "geometry": { "type": "Point", "coordinates": [ -121.888889, 37.328611 ] } }, { "type": "Feature", "properties": { "marker-color": "#2058ff", }, "geometry": { "type": "Point", "coordinates": [ -122.401557, 37.784173 ] } }, { "type": "Feature", "properties": { "marker-color": "#ffff1a", }, "geometry": { "type": "Point", "coordinates": [ -122.009, 37.3349 ] } } ] } ==Lähteet== == Aiheesta muualla == * Verkkosivut Luokka:Konferenssit Luokka:Apple
Sotaa 81/82

__NOTOC__ Sotaa 81/82 on punkyhtye Kohu-63:n kokoelma-albumi, joka julkaistiin kesällä 2002 levymerkillä Höhnie Records. Siitä julkaistiin ainoastaan vinyylipainos, joista 300 kappaletta punaisella vinyylillä.Discogs: Kohu-63 – Sotaa 82/82 == Kappaleet == === A-puoli === # # # # # # # # # # # === B-puoli === # * # # # # # # # # # # # # == Kokoonpano == * Lättä – laulu * Simo – kitara * Jaska – basso (kappaleet 1–10) * Kulpi – basso (kappaleet 11–24) * Futu – rummut \+ * H.P. – masteroija == Lähteet == Luokka:Vuoden 2002 kokoelma-albumit Luokka:Kohu-63:n albumit
Maastohiihto talviolympialaisissa 1924

Maastohiihto oli olympiaohjelmassa ensimmäistä kertaa vuoden 1924 talviolympialaisissa. Ohjelmassa olivat miesten 18 ja 50 kilometrin matkat. Molempien hiihtomatkojen lähtö- ja maalipaikkana oli Chamonix’n olympiastadion. Hiihtoladut kulkivat ympäri Chamonix’ta, Arve-jokea seuraten. Parhaiten maastohiihdon olympiatapahtumissa menestyivät norjalaishiihtäjät, jotka veivät yhtä lukuun ottamatta kaikki jaossa olleet mitalit. Molemmat hiihtomatkat voitti Norjan Thorleif Haug. == Osallistuneet maat == Maastohiihtokilpailuihin otti osaa 59 urheilijaa 12 maasta. Heistä 15 urheilijaa osallistui sekä 18 että 50 kilometrin matkoille. * * * * * * * * * * * * == Mitalit == == Lähteet == *
Pelimannimusaa

__NOTOC__ Pelimannimusaa on punkyhtye Kohu-63:n ensimmäinen EP-levy, joka julkaistiin syksyllä 1981 levymerkillä Poko Records. Se nauhoitettiin Mika Sundqvistin MSL-studiolla 7. heinäkuuta 1981. Albumin kansikuvan on toteuttanut Juho Juntunen.Discogs: Kohu-63 – Pelimannimusaa == Kappaleet == === A-puoli === # === B-puoli === # * # == Kokoonpano == * Lättä – laulu * Simo – kitara * Jaska – basso * Futu – rummut, piano, saksofoni \+ * Mika Sundqvist – tuottaja, äänittäjä == Lähteet == Luokka:Esikois-EP:t Luokka:Kohu-63:n EP:t Luokka:Mika Sundqvistin tuottamat albumit Luokka:Vuoden 1981 EP:t
Yhdistetty talviolympialaisissa 1924

Pohjoismaisen yhdistetyn kilpailu vuoden 1924 talviolympialaisissa käytiin samalla kuin kisojen 18 kilometrin maastohiihto ja mäkihyppykilpailut. Kilpailua hallitsivat norjalaiset, jotka ottivat yhdistetyn kilpailussa nelosvoiton. ==Lopputulokset== == Lähteet == Luokka:Talviolympialaiset 1924 Luokka:Yhdistetty olympialaisissa Luokka:Ranskan yhdistetty
Maastohiihto talviolympialaisissa 1928 – miesten 18 km

Miesten 18 kilometrin maastohiihtokilpailu vuoden 1928 talviolympialaisissa käytiin 17. helmikuuta, kolme päivää 50 kilometrin kilpailun jälkeen. Useimmat hiihtäjät eivät vielä parin päivän levon jälkeen olleet palautuneet edellisen kilpailun rasituksesta. 18 kilometrin kilpailuun osallistui 49 hiihtäjää, joista yhdeksän osallistui samalla myös yhdistetyn kilpailuun. Siinä missä aikaisempi 50 kilometrin hiihtokilpailu käytiin varsin lämpimissä oloissa föhn-tuulten vuoksi, voitiin 18 kilometrin matka hiihtää viileämmässä noin -7 °C lämpötilassa. Hiihtolatu oli jäinen ja nopea. Korkeuseroa matkalla oli 400 metriä. Kilpailua hallitsivat norjalaishiihtäjät, jotka ottivat kolmoisvoiton. Neljänneksi tullut Veli Saarinen oli kilpailua edeltävänä päivänä tutustunut kilpailussa hiihdettävään reittiin. Hän luuli lopussa olevan jyrkkiä nousuja, minkä takia hän säästeli voimiaan. Reitti oli kuitenkin kilpailua varten oikaistu suoraan maaliin. == Tulokset == Sija Urheilija Aika 1 1'37:01 2 1'39:01 3 1'40:11 4 1'40:57 5 1'41:29 6 1'41:51 7 1'41:59 7 1'41:59 9 1'42:04 10 1'44:37 11 1'47:14 12 1'47:53 13 1'47:55 14 1'48:56 15 1'49:46 16 1'51:20 17 1'51:20 18 1'54:38 19 1'55:00 20 1'57:03 21 1'57:03 22 1'57:08 23 1'58:10 24 1'58:52 25 1'59:02 26 2'01:14 27 2'02:29 28 2'03:27 29 2'03:52 30 2'03:54 31 2'04:20 32 2'04:23 33 2'04:39 34 2'08:49 35 2'09:28 36 2'09:42 37 2'10:57 38 2'12:24 39 2'14:08 40 2'19:54 41 2'22:40 42 2'28:44 43 2'30:30 44 2'35:00 45 2'48:00 – DNF – DNF – DNF – DNF == Lähteet == Luokka:Maastohiihto talviolympialaisissa 1928
Dave Ryan

Dave Ryan (s. 12. toukokuuta 1954) on uusiseelantilainen entinen McLarenin ja Manorin Formula 1 -tallien urheilujohtaja. Ryan aloitti uransa McLarenilla vuonna 1974 Jochen Massin mekaanikkona. Vuodesta 1990 lähtien hän toimi tallin tiimimanagerina. Heinäkuussa 2008 hänet ylennettiin tallin urheilujohtajaksi.McLaren suspendiert Sportdirektor Dave Ryan Huhtikuussa 2009 Ryan sai potkut McLarenilta valehteluskandaalin vuoksi.McLaren pesi kasvojaan hyllyttämällä kisajohtajan Marraskuussa 2015 Ryan nimettiin Manorin urheilujohtajaksi. == Lähteet == == Aiheesta muualla == * GrandPrix.com Luokka:Formula 1 -tallien työntekijät Luokka:Vuonna 1954 syntyneet Luokka:Elävät henkilöt Luokka:Uusiseelantilaiset urheilualan henkilöt
Alex Tai

Alexander Mark Alex Tai (s. 22. lokakuuta 1966) on brittiläinen nykyinen Virginin Formula E -tallin tallipäällikkö ja entinen Virginin Formula 1 -tallin tallipäällikkö. == Ura == Tai nimettiin 15. joulukuuta 2009 Virginin Formula 1 -tallin tallipäälliköksi.Tai confirmed as Virgin Team Principal Tai laitettiin sivuun tehtävästään jo tammikuussa 2010, ja hänet korvasi John Booth. Tallin johtoportaaseen kuulunut Etienne de Villiers antoi ymmärtää, ettei Tain ammattitaito ja osaaminen riittänyt johtamaan tallia.Ensimmäinen F1-pomo menetti jo paikkansa == Lähteet == Luokka:Brittiläiset henkilöt Luokka:Formula 1 -tallipäälliköt Luokka:Vuonna 1966 syntyneet Luokka:Elävät henkilöt
Nick Wirth

Nicholas John Peter Nick Wirth (s. 26. maaliskuuta 1966) on brittiläinen insinööri ja Wirth Research yhtiön perustaja. Wirth aloitti Formula 1 -sarjassa toimimalla vuosina – Simtek -tallin päällikkönä, mutta siirtyi Benettonille oman tallinsa konkurssin myötä ja pysyi Benettonilla kauden loppuun asti. Wirth työskenteli vuodesta 2010 lähtien Virginin Formula 1 -tallin teknisenä johtajana ja käytti tallin auton suunnittelussa tietotekniikkaa. Kesäkuussa 2011 Wirth sai potkut tallista alkukauden vaisujen suoritusten jälkeen. ==Lähteet== Luokka:Formula 1 -tallien työntekijät Luokka:Brittiläiset insinöörit Luokka:Vuonna 1966 syntyneet Luokka:Elävät henkilöt
Neuvostoliiton ulkoasiainministeriö

Neuvostoliiton ulkoasiainministeriö () oli Neuvostoliiton ulkoasiainhallinnosta vastaava ministeriö 1946 alkaen. Tätä ennen sitä kutsuttiin Neuvostoliiton ulkoasiainkansankomissariaatiksi valtion perustamisesta vuonna 1922 alkaen. Ennen Neuvostoliiton lakkauttamista vuonna 1991 ulkoasiainministeriö nimettiin uudelleen ulkosuhteiden ministeriöksi. Seuraavana vuonna Venäjä julistautui Neuvostoliiton lailliseksi seuraajaksi, minkä jälkeen Neuvostoliiton ulkosuhteiden ministeriön korvasi Venäjän ulkoministeriö. == Toiminta == Neuvostoliiton ulkoasiainministeriötä johti vuoteen 1991 asti Neuvostoliiton ulkoministeri. Hänen apunaan päätöksenteossa toimi kollegio, johon kuuluivat ulkoministerin lisäksi varaulkoministerit, Neuvostoliiton kommunistisen puolueen (NKP) pääsihteeri ja 14 muuta jäsentä. Vuonna 1990 kollegioon kuului yhteensä 27 jäsentä. Ulkoasiainministeriön tärkein tehtävä oli ohjata yhdessä NKP:n keskuskomitean kansainvälisen osaston kanssa Neuvostoliiton ulkopolitiikkaa, jonka tuli perustua marxismi-leninismin ideologiaan. Ulkoasiainministeriö myös edusti maataan ulkomailla, kävi neuvotteluita ulkomaiden edustajien kanssa, vastasi Neuvostoliiton taloudellisista eduista ulkomailla yhdessä ulkomaankauppaministeriön kanssa, levitti ulkomailla propagandaa ja nimitti suurlähettiläitä alemman tasoiset diplomaatit. Suurlähettiläät, kuten myös ulkoministerin, nimitti ministerineuvosto. Ulkoasiainministeriön julkisuudelta salassa pidetty tehtävä oli ulkomailla suoritettujen tiedusteluoperaatioiden ohjaaminen. Ministeriön hallinto oli jaettu maantieteellisiin alueisiin ja erilaisiin toimintoihin perustuviin osastoihin ja hallinnonaloihin, joista vastasivat varaulkoministerit tai muut kollegion jäsenet. Maantieteellisiin alueisiin perustuvia osastoja olivat esimerkiksi Euroopan, Latinalaisen Amerikan, Aasian ja Afrikan osastot, toimintoihin perustuvia puolestaan esimerkiksi kansainvälisten järjestöjen ja kulttuuriasioiden osastot. Hallintoa organisoitiin uudelleen vuonna 1986 ja vuoden 1987 alussa. == Lähteet == Luokka:Neuvostoliiton ministeriöt Luokka:Ulkoministeriöt
Ian Phillips

Ian Phillips (s. 9. helmikuuta 1951)GPUpdate on brittiläinen entinen Virginin Formula 1 -tallin operaatiivinen johtaja. Phillips työskenteli vuodesta 1990 lähtien Jordanilla ja myöhemmin Midlandilla, Spykerilla ja Force Indialla kaupallisten asioiden hoitajana.Autosport Helmikuussa 2011 Phillips nimettiin Virgin-tallin operatiiviseksi johtajaksi. == Lähteet == == Aiheesta muualla == * GrandPrix.com Luokka:Formula 1 -tallien työntekijät Luokka:Brittiläiset henkilöt Luokka:Vuonna 1951 syntyneet Luokka:Elävät henkilöt
Asparuh

Asparuh oli bulgaarien kaani ja ensimmäisen Bulgarian valtakunnan perustaja. Asparuh johti osan bulgaareista aleilta nykyisessä Ukrainassa Balkanille nykyiseen Bulgariaan, joka tuolloin kuului Bysantin valtakuntaan. Voitettuaan keisari Konstantinos IV:n joukot vuonna 680 tai 681 Asparuh solmi rauhan ja bulgaarit asettuivat Tonavan eteläpuolelle. ==Elämäkerta== Asparuhin isä Kubrat kapinoi avaareja vastaan näiden epäonnistuneen Konstantinopolia vastaan tekemän hyökkäyksen jälkeen vuonna 626 ja perusti niin sanotun Suur-Bulgarian valtion, jonka useimmat tutkijat sijoittavat nykyisen Ukrainan alueelle. Suur- Bulgaria oli eri heimojen liitto, joka hajosi Kubratin kuollessa hänen viiden poikansa johtamiin eri joukkoihin. Batbaian pysytteli Suur-Bulgarian vanhalla alueella ja Κotrag muutti lähistölle Dneprjoen toiselle puolelle. Neljäs poika muutti Pannoniaan ja liittoutui avaarien kanssa viidennen muuttaessa vastaavasti Pentapolikseen Ravennaan liittoutuen Bysantin valtakunnan kanssa. Asparuh, kolmas Kubratin pojista, muutti johtamansa joukot puolestaan Tonavan suulle paikkaan, joka tunnettiin tuolloin nimellä Onglos. Asparuhin liikkeellelähdön tarkka päivämäärä sekä Onglosin sijainti ovat olleet tutkijoiden kiistelyn aihe. Suur-Bulgarian vanhat alueet päätyivät sittemmin kasaarien vallan alle. Onglosiin saapuneet bulgaarit olivat todennäköisesti menettäneet suuren osan karjastaan ja karjan laidunalueet. Näinpä he turvautuivat ryöstelemään tuolloin Bysantin valtakunnan hallussa olleita alueita. Konstantinopoli oli tuolloin muslimien piirittämä ja keisari joutui ehkä maksamaan suojelurahaa bulgaareille. Bulgaarien ryöstöretket lakkasivat joksikin aikaa, mutta jatkuivat taas vuoden 678 jälkeen, ehkäpä koska Konstantinos IV ei enää maksanut bulgaareille hänen voitettuaan arabit. Vuonna 680 tai 681 Konstantinos IV johti armeijansa bulgaareja vastaan. Sotaretki epäonnistui ja Bysantin joukot voitettiin verisesti näiden yrittäessä palata takaisin. Konstantinos solmi vuonna 681 rauhan Asparuhin bulgaarien kanssa tunnustaen näiden aseman Dobrudzhassa, sekä Tonavan ja Balkanvuorten välillä. Bysantin valtakunta suostui myös maksamaan vuosittaista suojelurahaa bulgaareille. Konstantinoksen poika Justinianus II johti Bysantin armeijan bulgaareja vastaan kahteen otteeseen vuosina 688 ja 689, mutta myös nämä sotaretket päättyivät tappioon. Asparuh sai ilmeisesti sittemmin surmansa ehkä kasaareja vastaan taistellessaan vuoden 700 paikkeilla. Osa tutkijoista pitää Asparuhia seurannutta kaani Terveliä Asparuhin poikana. ==Lähteet== Luokka:Bulgarian hallitsijat
Nardovelifer

Nardovelifer altipinnis on sukupuuttoon kuollut kiiltolahnakaloihin kuuluva kalalaji, joka eli nykypäivän Italiaa ympäröivissä vesissä myöhäisliitukaudella. == Lähteet == == Aiheesta muualla == * Nardovelifer Encyclopedia of Life * Nardovelifer Global Biodiversity Information Facility Luokka:Esihistorialliset viuhkaeväiset Luokka:Kiiltolahnakalat
Bathysoma

Bathysoma lutkeni on sukupuuttoon kuollut kiiltolahnakaloihin kuuluva kalalaji varhaisen paleoseenin dania-vaiheelta eteläisestä Ruotsista. == Lähteet == == Aiheesta muualla == * Lampridiformes Mikko's Phylogeny Archive Luokka:Esihistorialliset viuhkaeväiset Luokka:Kiiltolahnakalat
Greta Kaisa Renström

Greta Kaisa Renström (1776 – 1850-luvun jälkeen) oli pohjalainen luonnonparantaja, ns. viisas vanha nainen. Greta Kaisa Renström otettiin mukaan Suomen Naisyhdistyksen 1800-luvun lopulla koottuun matrikkeliin menestyneenä kansanparantajana. Matrikkelissa pyrittiin esittämään mahdollisimman monipuolisesti eri vuosisadoilla ja eri ammateissa toimineita tai muuten ansioituneita suomalaisia naisia. Asiakirjojen mukaan hän oli syntynyt 1776 merimies Johan Frilundin ja Brita Johanintyttären tyttärenä ja solminut ensimmäisen avioliittonsa merimies Jakob Kristofferinpojan kanssa 1798. Myöhemmän sukunimensä hän sai naituaan 1823 talollisenpoika Hans Hansinpoika Renströmin. Greta Kaisa Renström kertoo saaneensa oppinsa Pilkan muorilta, tunnetulta hierojalta. Hänen tunnetuin potilaansa oli Uudenkaarlepyyn piirilääkäri Zacharias Topelius. Topeliuksen antaman kirjallisuuden avulla Renströmistä tuli arvostettu hieroja ja luunmurtumien parantaja maakunnan alueella. Renströmin persoona on tallentunut myös kaunokirjallisuuteen. Greta Kaisa Renström on mitä ilmeisimmin Topeliuksen Perttulan Liisun esikuva. Häneen on voitu viitata myös kerrottaessa pelätyistä paikallisista noidista. Hänen oppilaastaan Jakob Bäckistä tuli yksi Suomen kirjallisuuden tunnetuimpia hahmoja, Välskärin kertomusten kertoja. == Lähteet == * Luokka:1800-luvulla kuolleet Luokka:Vuonna 1776 syntyneet
Yleinen seppeleensitojatar

Yleinen seppeleensitojatar, virgo coronaria, on vuonna 1832 Keisarillisessa Aleksanterin-Yliopistossa (nykyinen Helsingin yliopisto) alkunsa saanut promootioihin liittyvä perinne. Filosofisen tiedekunnan maisterin- ja tohtorinpromootiossa oli aluksi seppeleensitojattaria vain yksi, joka sitoi kaikkien promovoitavien seppeleet, mutta 1800-luvun lopulta alkaen jokaisella maisterilla on ollut oma seppeleensitoja, ja heitä avustaa ja neuvoo yleinen seppeleensitojatar.Helsingin yliopistomuseo Yleiseksi seppeleensitojattareksi on kutsuttu jonkun professorin tytär. Perinne vakiintui yliopiston vuoden 1840 riemujuhlassa, jolloin yleiseksi seppeleensitojattareksi kutsuttiin neiti Rosina von Haartman. Kiitokseksi promovoidut maisterit ovat vuodesta 1877 järjestäneet yleiselle seppeleensitojattarelle promootiopurjehduksen.Tietoa promootiosta. Aalto-yliopisto. Perinne on levinnyt myöhemmin muihin tiedekuntiin ja yliopistoihin. Yleinen seppeleensitojatar valitaan yleisesti Flooran päivänä, joskin poikkeuksena Aalto-yliopiston Taiteiden ja suunnittelun korkeakoulussa valinta tehdään Aleksanterin päivänä. == Helsingin yliopiston yleisiä seppeleensitojattaria 1800-luvulla== Yleisinä seppeleensitojattarina Helsingin maisterinvihkiäisissä ovat olleet: * 1832: Ida Avellan, historian professori Johan Henrik Avellanin tytär * 1836: Hedwig Sahlberg, luonnonhistorian professorin K. R. Sahlbergin tytär * 1840: Rosina von Haartman, lääketieteen professorin, sittemmin lääkintätirehtöörin C. D. v. Haartmanin tytär * 1844: Sofia Tengström, silloisen promoottorin, filosofian professorin J. J. Tengströmin tytär * 1847: Augusta Nervander, fysiikan professori J. J. Nervanderin tytär * 1850: Nanny Rein, historian professorin Gabriel Reinin tytär * 1864: Aina Topelius, historian professorin y. m. Zachris Topeliuksen tytär * 1853: Olivia Törnroth, lääketieteen professorin L. H. Törnrothin tytär * 1857: Josefina Laurell, jumaluusopin professorin A. A. Laurellin tytär * 1860: Sofia Alfhild Ilmoni, lääketieteen professorin Immanuel Ilmonin tytär * 1869: Wilhelmina (Minette) Munck, yliopiston silloisen varakanslerin, vapaaherra N. Munckin tytär * 1873: Götilda Granfelt, jumaluusopin professorin A. F. Granfeltin tytär * 1877: Anna Schauman, jumaluusopin professorin, sittemmin piispan F. L. Schaumanin tytär * 1882: Alice von Willebrand, ent. lääketieteen professorin, sittemmin lääkintätirehtöörin K. M. von Willebrandin tytär * 1886: Hedwig Estlander, estetiikan professorin E. G. Estlanderin tytär * 1890: Cely Mechelin, senaattori Leo Mechelinin tytär == Tunnettuja yleisiä seppeleensitojattaria == * Elli Ståhlberg (myöh. Schauman) 1923 * Sophie (Sofia) Mannerheim 1919Mannerheim-museo * Sinikka Linkomies (myöh. Karhuvaara, myöh. Linkomies- Pohjala) 1950 == Lähteet == Luokka:Akateemiset juhlat
Blowin’ Away

__NOTOC__ Blowin’ Away on trumpetistien Ted Cursonin ja Dizzy Reecen vuonna 1978 julkaistu albumi. == Kappaleet == === A-puoli === # # # === B-puoli === # * # # == Kokoonpano == * Ted Curson – trumpetti (kappaleet: 1, 3, 5, 6) * Dizzy Reece – trumpetti, flyygelitorvi (kappaleet: 2, 3, 5, 6) * Claude Williamson – piano * Sam Jones – basso * Roy Haynes – rummut == Arvostelut == * Allmusic: Allmusic review == Lähteet == * Blowin' Away discogs.com -sivustolla === Viitteet === Luokka:Vuoden 1978 albumit Luokka:Ted Cursonin albumit
Anita Ermala

Anita Ermala (s. 13. helmikuuta 1932 Helsinki) on suomalainen taidegraafikko ja kuvataiteilija. Ermalan isä oli arkkitehti Onni Ermala. Ermala opiskeli Vapaassa taidekoulussa 1949 sekä Suomen Taideakatemian koulussa vuosina 1950–1959. Hän täydensi opintojaan professori Aukusti Tuhkan kurssiateljeessa 1959–1960. Ermala on kuulunut ”Nuoret graafikot” -taiteilijaryhmään. Ermala on osallistunut yhteisnäyttelyihin Brysselissä, Prahassa, Karl-Marx-Stadtissa, Moskovassa, Leningradissa ja Pekingissä. Ermalan töitä on lunastettu Eremitaasin kokoelmiin sekä Ateneumin ja Suomen valtion kokoelmiin. Ermala avioitui vuonna 1959 Juha Järveläisen kanssa, ja he saivat kaksi poikaa. Ensimmäisen lapsen syntymän jälkeen hän keskittyi lasten kasvatukseen ja opetti pianonsoittoa vuodesta 1976 lähtien lähes kahdenkymmenen vuoden ajan. == Lähteet == == Aiheesta muualla == * Luokka:Elävät henkilöt Luokka:Vuonna 1932 syntyneet Luokka:Suomalaiset taidegraafikot
Tornado (täsmennyssivu)

Tornado voi tarkoittaa jotain seuraavista: * tornado eli trombi, pienialainen hyvin voimakas pyörremyrsky * tornado, yksityyppinen kahden hengen katamaraani * Tornado (1865), Espanjan laivaston potkurikorvetti * Tornado (P44), Espanjan laivaston ulkovartiolaiva * Panavia Tornado, sotilaslentokone * Särkänniemen Tornado, huvipuistolaite * Tornado 3D, Amigalle julkaistu säteenseurantaohjelmisto * Tornado, The Rainmakers -yhtyeen albumi vuodelta 1987 * Tornado, Ilkka Remeksen romaani vuodelta 2022 * Tornado, Zorron ratsu sarjakuvissa.
Maria Luukka

Maria Luukka (myös Luukkainen; 1849 tai 1850 Kaipaala, kuolinaika tuntematon) oli inkerinsuomalainen runonlaulaja. Narvusinsuomalaista kansanperinnealuetta edustavan Maria Luukan henkilöhistoria on jäänyt varsin tuntemattomaksi, koska 1800-luvun runonkerääjät eivät juurikaan merkinneet muistiin runonlaulajien henkilötietoja. Kaipaalan valtasukuun Luukkiin kuulunut Maria meni naimisiin enintään 18-vuotiaana miehen kanssa, joka katosi Turkin sodassa vuosina 1877–1878. Liitosta syntyi Kaipaalassa asunut poika. Viimeistään vuonna 1883 Maria siirtyi Vyötermaalle itseään huomattavasti vanhemman koivistolaissyntyisen Tuomas Tuulen vaimoksi. Tuuli oli merimiehenä oltuaan tullut Vyötermaalle kotivävyksi, ja hänellä oli edellisestä avioliitosta syntynyt poika. Luukan ja Tuulen liitosta syntyi ainakin yksi tytär. Vyötermaalla perhettä ahdistivat miehen ensimmäisen vaimon sukulaiset, jotka olivat ottaneet perinnökseen muun muassa talon kaikki lehmät. Luukka oli naapurikylissäkin tunnettu parantaja.Kuusi, s. 11, 14–15. Maria Luukan laulurunoja ja loitsuja ovat merkinneet muistiin Vyötermaalla käyneet runonkerääjät Volmari Porkka vuonna 1883, Vihtori Alava vuonna 1892 sekä viimeisenä ja kaikkein perusteellisimmin J. F. Ruotsalainen vuonna 1900. Vyötermaalla vuonna 1909 käynyt Jussi Lukkarinen ei häntä enää tavannut.Kuusi, s. 11–16. Kerääjät saivat Luukalta noin 6 000 runosäettä, enemmän kuin keltään muulta narvusinsuomalaiselta laulaja-tietäjältä. Maria Luukan valikoituminen alueen parhaaksi runonlaulajaksi on kuitenkin osittain sattumaa, koska kerääjät eivät kiinnittäneet enemmän huomiota hänen oppimestariinsa, kaipaalaiseen Porisan Anniin.Kuusi, s. 15, 171. Narvusin suomalaisperinnettä tutkineen Matti Kuusen mukaan Maria Luukka on ”erittäin itsenäinen, merkitykseensä nähden kohtuuttoman tuntematon runonlaulaja”Kuusi, s. 15.. Hänen taitamistaan noin 4 000 säkeestä valtaosa on aitoja suomalaisrunoja ja noin viidesosa inkerikoilta lainattua perinnettä. Luukan runorepertuaarin yksilöllisiä piirteitä ovat Kuusen havaintojen mukaan äidin ja pojan, äidin ja tyttären, oman ja vieraan kodin aihepiirien keskeisyys, lapsuudenkodin laulumyönteisyys, mielenkiinto tekstiilejä, koruja ja värejä kohtaan, kirkollisuus, naisellinen itsetunto ja valmius sosiaalliseen protestiin, uskollisuus arkaaisenkin runon välittäjänä ja itsenäisyys runon päätännön persoonallisessa muotoilussa.Kuusi, s. 171–177. ==Lähteet== * ===Viitteet=== Luokka:Inkeriläiset henkilöt Luokka:Runonlaulajat Luokka:1800-luvulla syntyneet Luokka:Kuolinvuosi tuntematon
Shirley Jackson -palkinto

Shirley Jackson -palkinto on kirjailija Shirley Jacksonin mukaan nimetty kirjallisuuspalkinto. Palkinto on perustettu vuonna 2008 kunnianosoituksena "psykologiselle jännitykselle, kauhulle ja synkälle fantasialle". Palkinnon saajat valitsee ammattikirjailijoiden, toimittajien ja kriitikoiden sekä akateemikoiden raati. Shirley Jackson -palkinto jaetaan seuraavissa luokissa: * Romaani (novel, vähintään 40 000 sanaa) * Pienoisromaani (novella, vähintään 17 500 mutta alle 40 000 sanaa) * Pitkä novelli (novelette, vähintään 7 500, mutta alle 17 500 sanaa) * Novelli (short story, alle 7 500 sanaa) * Kokoelma (collection, vähintään 40 000 sanaa sisältäen ainakin kolme tarinaa) * Antologia (anthology, vähintään 40 000 sanaa sisältäen ainakin kolme tarinaa kolmelta tai useammalta eri kirjailijalta) == Lähteet == == Aiheesta muualla == * Palkinnon viralliset kotisivut Luokka:Kauhukirjallisuuspalkinnot
Xingyun-palkinto

Xingyun-palkinto ("tähtisumu") on kiinalainen Nebula-palkintoa vastaava palkinto, joka on perustettu vuonna 2010 ja myönnetään vuosittain. Palkinnon ovat voittaneet muun muassa Liu Cixin ja Chen Qiufan. == Lähteet == Luokka:Tieteiskirjallisuuspalkinnot Luokka:Kiinalainen kulttuuri
Hapan fosfataasi

Hapan fosfataasi on entsyymi, joka katalysoi organofosfaattien hydrolyysiä alkoholeiksi ja fosfaatti-ioneiksi. Se voi myös katalysoida fosfaattiryhmän siirtoa substraatilta toiselle. Hapanta fosfataasia esiintyy niin esi- kuin aitotumaisissakin eliöissä. Happaman fosfataasin EC-numero on EC 3.1.3.2. ==Rakenne ja toiminta== Happaman fosfataasin eri isoentsyymejä esiintyy kaikissa eliöissä. Nisäkkäissä se on tyypillinen muun muassa eturauhasessa, maksassa, munuaisissa ja punasoluissa. Aktiivisin se on eturauhasessa. Ihmisen happaman fosfataasin molekyylimassa on noin 50-60 kDa ja se esiintyy monomeerina muun muassa maksassa. Eturauhasessa entsyymi on neljästä tällaisesta yksiköstä koostuva tetrameeri. Erotuksena alkalisesta fosfataasista happaman fosfataasin optimaalinen toiminta-pH on alle 7. Esimerkiksi ihmisellä se on 4,5-6\. Hapan fosfataasi ei välttämättä tarvitse koentsyymikseen metallikationia, mutta eräiden kasvien isoentsyymit vaativat rautaioneja. Hapan fosfataasi hydrolysoi hyvin laajaa kirjoa organofosfaattia, joskin osa isoentsyymeistä on erikoistunut esimerkiksi nukleotidifosfaattien hydrolyysiin. Entsyymi voi myös katalysoida fosfaattiryhmien siirtoa substraatilta toiselle. Happaman fosfataasin katalysoiman reaktion mekanismin ensimmäisessä vaiheessa muodostuu kovalenttinen sidos organofosfaatin fosfaattiryhmän ja entsyymin histidiiniaminohapon välille. Tämän jälkeen nukleofiili eli hydrolyysin tapauksessa vesi tai fosfaattiryhmän siirtoreaktioiden yhteydessä jokin alkoholi reagoi nukleofiilina ja vapauttaa alkuperäisen alkoholin. Happaman fosfataasin inhibiittoreita ovat muun muassa fluoridi-ionit ja viinihappo. Osa isoentsyymeistä eivät ole herkkiä viinihapolle. ==Happaman fosfataasin diagnostinen merkitys== Hapan fosfataasi on erityisen aktiivinen eturauhasessa. Sen aktiivisuus myös kasvaa eturauhassyöpien yhteydessä ja sitä käytetään tutkittaessa hoitojen tehokkuutta. Eturauhassyövän seulontaan sen aktiivisuuden mittaaminen ei kuitenkaan sovellu, koska syövän kehityksen alkuvaiheessa aktiivisuus on normaali. Hapanta fosfataasia esiintyy runsaasti myös siemennesteessä ja entsyymin aktiivisuutta selvittäviä testejä käytetään muun muassa raiskaustapausten tutkinnassa. ==Lähteet== Luokka:Hydrolaasit
Prix Aurora -palkinto

Prix Aurora tai Aurora Award on vuosittain myönnettävä kanadalainen tieteiskirjallisuuspalkinto, joka on perustettu vuonna 1980. Palkinto myönnetään sekä englannin- että ranskankieliselle kirjallisuudelle. Vuodesta 2011 ranskankieliset teokset on jaettu erilliseen Prix Aurora Boréal palkintoon. == Lähteet == == Aiheesta muualla == * Palkinnon viralliset kotisivut Luokka:Tieteiskirjallisuuspalkinnot
Bras Basahin metroasema

Bras Basah on Singaporen Mass Rapid Transit -metrojärjestelmän asema Singapore Management University -yliopiston luona Singaporen keskusta-alueella. Se avattiin 17. huhtikuuta 2010. Asemaa käyttävät Circle Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Circle Line CC1 Dhoby Ghaut 5:54 6:21 0:03 CC29 HarbourFront 5:39 6:06 22:50 CC26 Pasir Panjang – – 23:20 CC23 one-north – – 23:36 CC17 Caldecott – – 0:03 CC11 Tai Seng – – 0:11 == Lähteet == == Aiheesta muualla == * Bras Basahin metroasema Singaporen liikennelaitoksen sivuilla Luokka:Mass Rapid Transitin asemat
Hard Beat

__NOTOC__ Hard Beat on rockyhtye IC:n esikoisalbumi, joka julkaistiin vuonna 1984. == Kappaleet == Kaikki kappaleet kirjoittanut Tapani Tikkanen. === A-puoli === # # # # # === B-puoli === # * # # # # == Kokoonpano == * Tapani Tikkanen – laulu, taustalaulu, basso, kitara, lyömäsoittimet * Toy Partanen – kitara * Juice Kiviniemi – kitara * Jukka Korhonen – rummut * Hillel Tokazier – piano, urut * Salla Mertsalo – viulu == Lähteet == * Hard Beat kansalliskirjasto.finna.fi -sivustolla === Lähteet === Luokka:Vuoden 1984 esikoisalbumit Luokka:Suomalaiset hard rock -albumit Luokka:T. T. Oksalan tuottamat albumit